Vrou se lyk in riool gevindArgieffoto Kapt. Jackson Manatha, woordvoerder van die polisie, het gesê die liggaam is Vrydagoggend deur munisipale werkers gevind. Volgens Manatha was die oorledene vermoedelik 35 jaar oud. Manatha het gesê die vrou het ŉ lemmetjiegroen top en swart geblomde romp aangehad. Die oorsaak van haar dood is nog nie bekend nie. Die vrou het geen sigbare beserings aan haar lyf gehad nie. Die polisie het ‘n geregtelike doodsondersoek begin en ŉ beroep gedoen op gemeenskapslede om die polisie by te staan om die vrou te identifiseer en haar familie op te spoor. News24